**Prilog II.**

Upute kandidatima

Sukladno odredbama *Pravilnika o postupku zapošljavanja te procjeni i vrednovanju kandidata za zapošljavanje* u OŠ *Bijaći* provest će se provjera znanja i sposobnosti kandidata.

Procjena, odnosno, vrednovanje kandidata sastoji se od dva dijela:

- pisana provjera (testiranje) kandidata – I. faza

- razgovor/intervju kandidata s Povjerenstvom (i ravnateljicom) – II. faza.

Kandidati su obvezni pristupiti provjeri znanja i sposobnosti putem pisanog testiranja (I. faza).

**Kandidat koji ne pristupi testiranju (I. faza) više se ne smatra kandidatom u postupku procjene i vrednovanja.**

Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije testiranja.

Kandidat koji ne dokaže identitet, kao i osobe koje ne ispunjavaju formalne uvjete propisane natječajem neće moći pristupiti testiranju.

Sukladno epidemiološkim mjerama kandidat je na testiranje dužan ponijeti svoju masku i kemijsku olovku. Na ulazu u školsku zgradu potrebno je izvršiti dezinfekciju ruku i potplata te izmjeriti temperaturu.

Nakon utvrđivanja identiteta kandidata, Povjerenstvo će uručiti test.

Po zaprimanju testa kandidat je dužan upisati ime i prezime na označenom mjestu u testu.

Test se piše isključivo kemijskom olovkom, a predviđeno vrijeme pisanog testiranja je 45 minuta.

Za vrijeme provedbe testiranja **nije dopušteno:**

- koristiti se bilo kakvom literaturom, odnosno, bilješkama;

- koristiti mobitel ili druga komunikacijska sredstva;

- napuštati prostoriju u kojoj se provodi testiranje bez odobrenja osobe koja provodi

 testiranje;

- razgovarati s ostalim nazočnim osobama, niti na drugi način narušavati koncentraciju.

Ukoliko se prekrše navedena pravila, kandidat će biti udaljen s provedbe testiranja te se njegov test neće vrednovati.